section_heading: Zemljopis
paragraph_text: Klima je sredozemna s toplim i dugim ljetima. Zime su blage i kišovite. Prosječna godišnja temperatura je 18 °C), a na višim predjelima u unutrašnjosti prelazi u hladniju planinsku klimu. Količina padalina je oko 750 mm godišnje po m². Zbog blizine kopna otok je bogat podzemnim vodama, što je omogućuje razvoj bujnog zelenila. Ovo je i razlog što otok nosi nadimak "smaragdni otok". Na Lesbosu raste čak 11 milijuna stabala maslina, pod kojom je oko 40% otoka, dok na šume zimzelenog hrasta i bora pada 20%. Ostatak čine kameniti predjeli i pješčane plaže. Zanimljivost otoka su skamenjeni ostatci starih sekvoja.